Snorri Finnlaugsson , sveitastjóri í Hörgársveit , Ásmundur Einar Daðason og Axel Grettisson Oddviti í Hörgárssveit við undirritunina á Þelamörk á laugardag.stjórnarráðið Heimavistinni á Þelamörk í Hörgársveit verður breytt í íbúðarhúsnæði . Ásmundur Einar Daðason félags - og barnamálaráðherra og Snorri Finnlaugsson , sveitarstjóri í Hörgársveit , undirrituðu viljayfirlýsingu um aðkomu stjórnvalda að húsnæðisuppbyggingu í Hörgársveit á laugardag . Fyrsti þáttur verkefnisins felur í sér að breytingu á húsnæði að Laugalandi á Þelamörk , sem áður var heimavist fyrir Þelamerkurskóla , í íbúðarhúsnæði . Er gert ráð fyrir að með þessu verði hægt að fjölga leiguíbúðum um allt að níu í sveitarfélaginu . Í tilkynningu á vef stjórnarráðsins segir að til standi að fjölga leiguíbúðum í sveitarfélaginu en mikill skortur hafi verið á húsnæði í Hörgársveit um lengri tíma , meðal annars vegna nálægðar við Akureyrarbæ , þar sem mikill vöxtur hafi verið undanfarin ár . „ Íbúðalánasjóður mun einnig koma að útfærslu verkefnisins og hefur sjóðurinn ákveðið að leggja sveitarfélaginu til þriggja milljóna króna styrk til þróunar þess . Styrkurinn er veittur sem hluti af sérstöku tilraunaverkefni sjóðsins , sem snýr að því að örva húsnæðisuppbyggingu utan suðvesturhorns landsins og bregðast við erfiðu ástandi á húsnæðismarkaði , ekki hvað síst á landsbyggðinni , “ segir í tilkynningunni . Þéttbýlið við Lónsbakka gæti stækkað gríðarlega á næstu árum . Íbúafjöldi í Hörgársveit , sem nú er tæplega 600 , gæti hækkað í tæplega eitt þúsund á tiltölulega fáum árum .